dahandahang kinuha ni simoun, at matapos na maalis ang ilawan, ay inilantad ang loob ng sisidlan: ang bao ay patalim, na ang kapal ay mga dalawang dali, at maaaring maglaman ng higit sa dalawang litro. tinatanong siya sa tingin ni basilio: walang mawawaan sa bagay na iyon. hindi na nagsalisalita ay maingat na kinuha sa isang tinggalan ang isang prasko at ipinakita sa binata ang nasusulat sa ibabaw. nitro glicerina! ang bulong ni basilio na napaurong at inilayong bigla ang kamay. nitro glicerina! at nang maunawa na mandin ay nangalisag ang kaniyang mga buhok. oo, nitro glicerina! ang dahandahang ulit ni simoun na taglay ang kaniyang malamlam na ngiti at malugod na tinitingnan ang prasko; itoy higit pa kay sa nitro glicerina! itoy mga luhang naipon, mga pagtatanim na tinimpi, mga kagagawang wala sa katwiran, at mga pag api! ito ang dakilang katwiran ng mahina, lakas laban sa lakas, bayong laban sa bayo. di pa nalalaong akoy nag aalinlangan, ngunit kayoy dumating at akoy napapanibulos!